Den Vest-Sjællandske Avis, 1820-05-30
Nyeste Post-Efterretninger. Sands Dødsdom er afsagt; den 12te Mai, Kl. 10 om Formiddagen blev den oplæst for ham i Fængselet, hvorved han skal have udviist megen Standhaftighed. Han samlede alle Kræfter for at modtage Commissionen uden for sin Seng. En stor Eng, som ligger udenfor Heidelberg Porten, blev valgt til Stedet for hans Henrettelse, hvor et Schafor blev opført. Om Aftenen blev Vagten ved Fængselet gjort 3dobbelt stærkere. General Stockhornhavde overbragt Bekræftelsen paa Dødsdommen fra Carlsruhe. Den 20de Mai blev Dødsdommen exeqveret. Klokken 5 1/4 om Morgenen blev Sand bragt fra Tugthuset hen til Retterstedet. Han sad i en aaben Chaise, ledsaget af Opsynsmanden i Fængselet, som holdt sin Arm omkring ham. Fængsels vogteren gik ved Siden af Vognen. En anden Vogn, hvori Stadens Embedsmænd sad, fulgte efter den, og hele Toget var ledsaget og omgivet af et stærkt Detaschement Cavallerie; Sand sad paa den høire Side med bart Hoved og langt sort Haar, i en mørkeblaae Kiole og hvide Underklæder. Han holdt sig i en opret Stilling, løftede Hovedet i Veiret og saae med en venlig Mine omkring til begge Sider, hvorved han stedse talte meget livfuldt med sin Ledsager og næsten allene første Ordet, hans Ansigt var blegt, hans Udseende magert og sammenskrumpet, men hans Øine vare klare. Man bemærkede, at han ikke henvendte sin Blikke paa enkelte Gienstænde, men at han saae sig omkring til alle Sider, som han vilde bemærke Folkemængden og igien bemærkes af den. Saaledes drog Toget hen til Heiderberger Porten, derfra vendte det sig til høire Side og begav sig hen til den Eng hvor Schaffottet var oprettet. Da han kom dertil blev han løftet af Vognen og gik, understøttet af sin Ledsager, op af Forhøiningen, som førte til Schaffottet, hvorved Fængselsvogterne fulgte med; da han kom op til det over ste deraf stod han stille, kastede et hvidt Tørklæde, som han holdt i Haanden, med Heftighed til Jorden, og løftede sin ene Haand mod Himmelen og henvendte sine Blikke dertil, ligesom han derved vilde udtrykke den Tillid han følte. Nu blev Dødsdommen ham paa nye forelæst, som han hørte paa med en tilsyneladende roelig Mine. Derpaa blev han sat paa Henrettelsesstolen, Hænder og Fødder bleve bundne paa ham, Haaret afskaaret og Øinene tilbundne; nu tog Skarpretteren sin Kiole og Vest af, Rakkerknægten tog ham i Haartoppen, Hugget paafulgte, men Hovedet blev ikke gandske skilt fra Kroppen, og et andet Hug maatte skee inden den fuldkomne Adskillelse blev tilveiebragt. En kort Tid blev den blødende Krop paa Stolen, hvorpaa den blev afløst derfra og nedlagt i en guul Liigkiste, som blev staaende saalænge paa Schaffottet indtil Militairen havde begivet sig bort, da den blev bort kiørt paa en Karre med een Hest for, for at begraves i Stilhed, i et Hjørne af den samme Kirkegaard, i hvilken ogsaa Kotzebues Liig hviler. Alt gik meget roeligt af og Militairen, som var forsynet med skarpe Patroner, taalte ikke engang at nogen talte høit, Den saare vigtige Efterretning er ankommen saavel til London som til Wien, til hvilken sidste Stad, den er bragt over Venedig, hvor et Skib er indtruffet, der har forladt Corfu den 26de April, at Ali Pascha af Janina er bleven kaldet af Storviziren til Constantinopel, for der at aflægge Regnskab for sin Administration, men at han har vægret sig ved at adlyde denne befaling, og har plantet OprørsFanen imod Porten. Man tilføier, at saavel Grækerne som Tyrkerne have tilsværget at ville hylde ham som Regent. Dengang Skibet forlod Corfu opholdt han sig i Prevesa, for at organisere sin Armee. Man vil endog vide i Corfu, at han har ladet sig udraabe til Konge over Epirus, ja selv, at han har antaget den christelige Troe og ladet sig døbe, for at forbinde med sin Jnterresse den græske Folkemængde, som er den talrigste i hans Stater. Han skal tillige have opfordret alle Grækerne under de meest glimrende Løfter, til at bekæmpe Mahomedanerne. Efterretningen om hans Oprør er rimeligen sand, men den om hans Omvendelse er neppe troelig; ligesaalidet som det andet Rygte man har, at den bekiendte Statholder i Ægypten Mahomed Ali Pascha skal have antaget Christendommen.